**Naloga:** Priprava hands-on tečaja na temo trajnostnega oblikovanja in izdelovalništva

**Ciljna skupina:** profesionalke in profesionalci ter študentke in študentje s področja produktnega oblikovanja in arhitekture, ki stremijo k nadgradnji svojega znanja. Kreativno središče Centra Rog jim predstavlja idealno okolje, kjer lahko izpopolnijo svoje spretnosti in se povežejo z drugimi strokovnjaki.

**Poudarek:**

* Končni rezultat tečaja naj bo fizični produkt po vašem izboru, ki ga vsak\_a udeleženka\_ec odnese domov.
* Dolžine tečajev: kratki tečaj (5-6 srečanj po cca. 4 ure), dolgi tečaj (10-12 srečanj po cca. 4 ure)
* Programska usmerjenost in vrednote Centra Rog

**Specifikacija naloge:**

* Opišite program tečaja, ki vsebuje: koncept, metodologijo, vsebino tečaja, število mentorjev/ asistentov in njihovo vlogo, opredelite ciljno skupino, zastavite časovnico, ki jo določite sami glede na zahtevnost izdelka, pripravite nabor materiala s stroškovnikom in seznamom dobaviteljev.
* Na voljo so sledeča orodja in strojna oprema: (https://center-rog.si/sl/prostor/labi/); možno je tudi sodelovanje/ povezovanje z drugimi proizvodnimi labi.
* V programu tečaja, ki bo objavljen na spletni strani navedite:
	+ stroje in orodja, ki jih bodo udeleženke\_ci na tečaju spoznali in uporabljali,
	+ znanja in veščine, ki jih bodo pridobili udeleženke\_ci,
	+ če udeleženci potrebujejo predznanja,
	+ število udeleženk\_cev.
* Ali ste pri oblikovanju naloge razmišljali o vključitvi sistemsko izključenih skupin in posameznic\_kov ter različnih generacij uporabnic\_kov?